CELEX: C2006/261/32
Language: et
Date: 2006-10-28 00:00:00
Title: Kohtuasi C-378/06: Eelotsusetaotlus, mille esitas Conseil d'État (Belgia) 15. septembril 2006 — Clear Channel Belgium SA versus Ville de Liège

28.10.2006   
            
            
               ET
            
            
               Euroopa Liidu Teataja
            
            
               C 261/17
            
         Eelotsusetaotlus, mille esitas Conseil d'État (Belgia) 15. septembril 2006 — Clear Channel Belgium SA versus Ville de Liège
   (Kohtuasi C-378/06)
   (2006/C 261/32)
   Kohtumenetluse keel: prantsuse
   Eelotsusetaotluse esitanud kohus
   Conseil d'État (Belgia)
   Põhikohtuasja pooled
   
      Hageja: Clear Channel Belgium SA
   
      Kostja: Ville de Liège
   
      Menetlusse astuja: J.—C. Decaux Belgium SA
   Eelotsuse küsimused
   
               1.
            
            
               Kas lepingu, mida määratletakse kui “riigimaa kontsessioon”, puhul on välistatud nõukogu 18. juuni 1992. aasta direktiivi 92/50/EMÜ, millega kooskõlastatakse riiklike teenuslepingute sõlmimise kord (1), kohaldamine, kuna nimetatud lepingu kohasel — sõltumata sellest, et ametiasutus annab teisele lepingupoolele ainuõiguse kasutada kasu saamise eesmärgil ametiasutuse kasutusse antud tänavamööblil paiknevaid reklaamikandjaid — peab teine lepingupool osutama ametiasutusele teataval hulgal teenuseid (tänavamööbli kasutusse andmine, kohaliku omavalitsuse teadete jaoks koha eraldamine)?
            
         
               2.
            
            
               Kas hoolimata sellest, et hinda selle klassikalises tähenduses ei ole määratud, võib ametiasutusele osutatud teenuse tasulisus seisneda selles, et ametiasutus loobub reklaamitulust, millest peaks, nagu käesolevas asjas, maha arvama lepingus ettenähtud rahalised ja materiaalsed hüvitised ning reklaamimaksu?
            
         
               3.
            
            
               Kas eelnimetatud direktiivi kohaldamisel on mingit tähtsust sellel, et lepingus ettenähtud erinevad kohustused on põhi- või kõrvalkohustused?
            
         
      (1)  EÜT L 209, 24.7.1992, lk 1 ; ELT eriväljaanne 06/01, lk 322.